钦定古今图书集成/明伦汇编/闺媛典/第282卷 > 皇清十五 > 范光昭妻封氏
## 钦定古今图书集成/明伦汇编/闺媛典/第282卷 > 皇清十五 > 范光昭妻封氏

按《嘉定县志》：封氏，范光昭妻。年十八归范。明年乙酉，光昭为乱民所害。时封与姑先避于乡，闻信，号踊投于河。姑援之曰：“汝死，吾亦死矣。” 氏感姑言，遂不敢死。遗腹生一女，乃抱光昭嫡兄所生子为嗣。越十五年卒，未尝闻其一笑，过其里者必感悼之。